Na temelju članka 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18 i 112/19- u nastavku teksta ZSNLS) i javnog natječaja za prijam službenika u službu na neodređeno vrijeme, u Jedinstveni upravni odjel Općine Vidovec na radno mjesto referent za financijsko – računovodstvene poslove – 1 izvršitelj (m/ž), objavljenog u Narodnim novinama br. 64/2021 od 09.06.2021. godine i na službenoj mrežnoj stranici Općine Vidovec www.vidovec.hr, Povjerenstvo za provedbu natječaja, objavljuje

**P O Z I V**  
**na prethodnu provjeru znanja i sposobnosti (pisano testiranje i intervju)**

**za prijam u službu službenika na radno mjesto referent za financijsko – računovodstvene poslove – 1 izvršitelj (m/ž ) na neodređeno vrijeme, puno radno vrijeme, u Jedinstvenom upravnom odjelu Općine Vidovec**

Prethodnoj provjeri znanja i sposobnosti može pristupiti sljedeći kandidat koji je zadovoljio formalne uvjete javnog natječaja:

|  |  |
| --- | --- |
| Redni broj | Inicijali/ godina rođenja |
| 1. | N.Z., 1986. |

**Pisano testiranje održati će se dana 25.06.2021. godine (petak) u 09,00 sati u prostoriji Općine Vidovec (I. kat), Trg svetog Vida 9, Vidovec.**

PRAVILA I POSTUPAK TESTIRANJA

S obzirom na nužne epidemiološke mjere kandidat je prilikom ulaska u zgradu Općine Vidovec obvezan nositi masku za lice ili medicinsku masku te dezinficirati ruke.

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Ako kandidat ne može dokazati identitet neće moći pristupiti testiranju.

Po utvrđivanju identiteta, kandidat će pristupiti pisanoj provjeri znanja.

Navedena provjera traje 60 minuta.

Kandidat je dužan pridržavati se utvrđenog vremena i rasporeda testiranja. Ako kandidat ne pristupi testiranju smatrati će se da je povukao prijavu na javni natječaj.

Provjera znanja i sposobnosti bitnih za obavljanje poslova radnog mjesta referenta za financijsko – računovodstvene poslove provodi iz sljedećih pravnih izvora:

1. Zakon o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20),

2. Zakon o proračunu („Narodne novine“, broj: 87/08, 136/12 i 15/15)

3. Pravilnik o proračunskom računovodstvu i računskom planu („Narodne novine“, broj: 124/14)

4. Zakon o financiranju jedinica lokalne i područne (regionalne) samouprave („Narodne novine“, broj: 127/17 i 138/20)

5. Zakon o plaćama u lokalnoj i područnoj (regionalnoj) samoupravi („Narodne novine“ broj: 28/10)

6. Zakon o službenicima i namještenicima u lokalnoj i područnoj (regionalnoj) samoupravi („Narodne novine“, broj: 86/08, 61/11 04/18, 112/19)

7. Statut Općine Vidovec („Službeni vjesnik Varaždinske županije“, broj: 20/21)

Za vrijeme provjere znanja i sposobnosti **nije dopušteno:**

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se odvija provjera;
* na bilo koji drugi način ometati postupak provjere znanja.

Ako će se kandidat ponašati neprimjereno ili će prekršiti jedno od gore navedenih pravila biti će udaljen s testiranja, a njegov rezultat Povjerenstvo za provedbu natječaja neće bodovati.

Prethodna provjera znanja i sposobnosti kandidata sastoji se od pisanog testiranja i intervjua.

Za svaki dio provjere znanja dodjeljuje se od 1 do 10 bodova.

Intervju se provodi samo s ako je kandidat ostvario najmanje 50% bodova iz provjere znanja i sposobnosti.

Povjerenstvo za provedbu natječaja kroz intervju s kandidatom utvrđuje interese, profesionalne ciljeve i motivaciju za rad u jedinici lokalne samouprave.

Rezultati intervjua boduju se na isti način kao pisano testiranje.

Kandidat ima pravo uvida u rezultate provedenog postupka.

Nakon provedenog testiranja i intervjua Povjerenstvo za provedbu natječaja utvrđuje rang-listu kandidata prema ukupnom broju bodova ostvarenih na testiranju i intervjuu.

Povjerenstvo za provedbu natječaja dostavlja pročelnici Izvješće o provedenom postupku, koje potpisuju svi članovi Povjerenstva.

Pročelnica donosi rješenje o prijmu izabranog kandidata.

Kandidat ako nije zadovoljan rješenjem o prijmu može podnijeti žalbu načelniku Općine Vidovec u roku od 15 dana od dana dostave rješenja.

KLASA: 112-01/21-01/06

URBROJ: 2186/10-21-07

Vidovec, 18. lipnja 2021. POVJERENSTVO ZA PROVEDBU NATJEČAJA